cyanic-selkie/wikianc huggingface dataset:
గీతాంజలి కావ్యం
కొన్ని పద్యాలు
సుమాలు, సుమమాలలు వధువు కోసం సిద్ధం. వివాహం తరువాత వధువు ఇంటిని విడిచి పయనం తన ప్రభువును ఏకాంతపు రాత్రులలో కలవడం కోసం.
ఒక్క నిమిషం. కాసేపు నీ ప్రక్కన నన్నుకూర్చో నివ్వవూ? పనులు తరువాత చేసుకుంటాను. నీ ముఖాన్ని ఒక్క మాటైనా చూడకపోతే, నా హృదయానికి శాంతీ, స్థిమితమూ ఉండవు. నాకు ఎంత చిన్న పని అయినా ఈదరాని మహాసముద్రంలా కనిపిస్తుంది. కిటికీ దగ్గర కూర్చున్నాను. వేసవి వచ్చింది. వేసవి నిశ్వాసలు వినవస్తున్నాయి. వికసిస్తున్న పూల పొదల వద్ద భ్రమరాలు రొద చేస్తూ తిరుగుతున్నాయి. ప్రభూ! ఇది కాసేపు నీ ముఖం వైపే చూస్తూ ప్రశాంతంగా నీప్రక్కనే కూర్చుని, తీరికగా నా జీవన గీతాన్ని నీకు సమర్పించవలసిన సమయం.
జీవన జీవనమా!
నీ సజీవ స్పర్శ ఎల్లప్పుడూ నా శరీరంపై వుంటుందని తెలిసి, నా దేహాన్ని దేవాలయంలా పరిశుద్ధంగా వుంచుకోడానికి ప్రయత్నిస్తాను. అసత్యాన్ని మనసులో అడుగుపెట్టనివ్వక అల్లంత దూరంలో వుంచుతాను. నా మనో మందిరంలో హేతు జ్యోతిని వెలిగించిన సత్యానివి నీవు. నా హృదయాంతరంలో నీ పీఠం వున్నదని తెలిసి, దుష్టత్వాన్ని చేరనివ్వక నా హృదయాన్ని ఎల్లప్పుడూ నవవసంత ప్రేమారామంగా వుంచుకుంటాను. నేను చేసే ప్రతి పనిలో నీవే ప్రతిఫలించాలని నా కోరిక. నీవు ప్రతిఫలిస్తే నాకు ఏ పని చేయాలన్నా శక్తి కలిగేది. నీవు పాడుతూ వున్నప్పుడు నేను వింటాను. నీవు ఎలా పాడుతున్నావో, ఏమి పాడుతున్నావో నాకు అవగతం కాదు. అయినా నిశ్శబ్దంగా ఆశ్చర్యంతో ఆ పాట వింటాను. నీ గానజ్యోతి యీ ప్రపంచాన్నంతా దీప్తం చేస్తుంది. నీ గానంలోని జీవశక్తి ఉచ్ఛ్వాస నిశ్వాసల వలె వియత్తలమంతా నిండి పోతుంది. పరమ పావనమైన నీ గానవాహిని రాళ్ళనూ, రప్పలనూ ఛేదించుకుని పరుగులు తీస్తూ ప్రవహించి పోతుంది. నీ గానంలో శ్రుతి కలపాలని నా హృదయం అర్రులు చాస్తుంది. కాని ఎంత పెగల్చుకున్నా గొంతులో నుంచి వెలువడదు. మాట బయటకు వచ్చినా మాట పాటగా మారదు. ఏం చేయాలో తోచక వెర్రిగా ఏడుస్తాను. ప్రభూ నీవు నన్ను నీ గానాల వలలో బందీని చేశావు సుమా!
శివరామకృష్ణ అనువాదం క్రింది విధంగా హృద్యంగా ఉన్నది - 46 వ కవిత:
కాలపు ఏ చివరి అంచు నుండి నువ్వు నాకోసం వస్తున్నావో నాకు తెలియదు. నీవాళ్ళే అయిన సూర్యుడూ, తారకలూ నిన్ను నా నుండి ఎప్పటికీ మరుగుచేసి ఉంచలేరు. ఎన్ని ఉదయాలూ సాయంత్రాలూ నీ అడుగుల సవ్వడులు వినిపించాయో1 నీ దూత నా యెదలోకి వచ్చి ఎవ్వరికీ తెలియకుండా పలుకరించి వెళ్ళాడు. ఈ రోజు నా బ్రతుకులో ఈ కల్లోలం యేమిటో, హృదయంలో ఈ సంతోషపు స్పందనలేమిటో అర్థం కావడం లేదు. నా విధులన్నీ పూర్తిచేసుకోవలసిన సమయం వచ్చేట్లుంది. ఒక అవ్యక్త మధుర పరిమళం గాలిలో తేలి వస్తోంది, నువ్వు ఇక్కడే ఉన్నావనిపిస్తూ!
బయటి లింకులు
వర్గం:బెంగాలీ సాహిత్యం
గోలింగేశ్వర స్వామి ఆలయం
గోలింగేశ్వర స్వామి ఆలయం, తూర్పు గోదావరి జిల్లా, బిక్కవోలు గ్రామం బిరుదాంకపురం గ్రామంలో ఉన్న దేవాలయం.
ఆలయం చరిత్ర
పూర్వం బిరుదాంకుడు అనే రాజు కానేటి కోటలో వుండి ఈ ప్రాంతాన్నంతా పరిపాలించేవాడు. ప్రస్తుతం ఈ కోట పూర్తిగా శిథిలమైపోయింది.ఇప్పుడు మిగిలివున్నది ఆకోటలోని మహాలక్ష్మి అమ్మవారి గుడి మాత్రమే ఉంది. బిరుదాంక మహారాజు పాలనలో బిరుదాంకపురం బిక్కవోలులో 118 దేవాలయములు నిర్మించి 118 చెరువులు త్రవ్వించాడు. వీటిలో ప్రసిద్ధి చెందిన దేవాలయాలు.
శ్రీ గోలింగేశ్వరస్వామి మొదట బిరుదాంకపురంలో మంద బయలు భూమిలో కప్పబడి వుండేది. గ్రామంలో ఉన్న ఓ రైతు యొక్క ఆవు ప్రతి నిత్యం తన పాలు ఈ లింగాకారం వున్న ప్రదేశంలో కార్చి వెళ్ళిపోయేది. రైతు ఆవు పాలు ఇవ్వక పోవడంతో అనుమానం పడి తన పాలికాపుని ఆవుని ఒక కంటకనిపెట్టి వుండమని చెప్పాడు. పాలికాపు ప్రతి రోజులాగే ఆవుల మందలో ఉన్న ఆవును వదిలాడు. తర్వాత పాలికాపు ఆ ఆవుని గమనించగా,ఆ ఆవు అక్కడక్కడ మేత వేస్తూ తిన్నగా లింగాకారంవున్న ప్రదేశానికి వచ్చి, అక్కడ పాలుకార్చిన తరువాత మేత మేస్తూ ప్రక్కలకు పోయింది. అది చూసిన పాలికాపు ఆ ప్రదేశానికి వెళ్ళి చూస్తే అక్కడ ఆవు కార్చిన పాలు ఉన్నాయి. ఆవులకాపరి సాయంకాలం దూడలను తిరిగి ఇండ్లకు తోలుకొచ్చి వాటి స్థానాల్లో వాటిని కట్టేసి తన రైతుకు జరిగింది అంతా చెప్పాడు. రైతు ఈ విషయాన్ని గ్రామంలోని వారికి చెప్పాడు. గ్రామస్థులు అంతా పాలుకార్చిన ప్రదేశానికి వెళ్ళి, అక్కడ పాలు కట్టిన చిన్నమడుగుని చూశారు. దానితో పాలు మడుగుకట్టిన భూమిలోపల ఏ దేవుడో, దేవతో ఉండవచ్చని భావించి గ్రామస్తులంతా మంచి ముహూర్తంలో అక్కడ త్రవ్వారు. అక్కడ పానవట్టంతో సహా లింగం బయటపడింది. బిరుదాంక మహారాజు గుడి కట్టించడానికి ముందుకొచ్చి పునాదులు త్రవ్వుతుంటే ఆ పునాదుల్లో పుట్టబయలుదేరింది. దాన్ని త్రవ్వితే కొద్ది మరోపుట్ట పుట్టింది. అలా ఎన్ని సార్లు త్రవ్వినా పుట్టపుట్టుకొస్తూనే వుంది. ఆ పుట్టను అలాగే వుంచి తిరిగి పునాదులు త్రవ్వుతుండగా కుమార సుబ్రమణ్యేశ్వర స్వామి విగ్రహం బయటపడింది. మొదట బయల్పడిన లింగంనకు శ్రీ గోలింగేశ్వర స్వామి అని పిలిచారు. భారతదేశంలో కుమార సుబ్రమణ్యేశ్వర స్వామి వారి విగ్రహాలు రెండుచోట్ల మాత్రమే ఉన్నాయి. ఒకటి దక్షిణ దేశంలోని 'ఫలణి'లోను రెండవది బిరుదాంకపురంలో వెలిశారు.
శ్రీ సుబ్రమణ్యేశ్వరస్వామి
ప్రతి సంవత్సరం షష్టి రోజు నుండి అయిదు రోజుల పాటు గ్రామస్థులు ఉత్సవాలు ఘనంగా నిర్వహిస్తారు. వేలాది భక్తులు స్వామివార్ని దర్శించుకుంటారు.
వెలుపలి లంకెలు
వర్గం:తూర్పు గోదావరి జిల్లా పుణ్యక్షేత్రాలు వర్గం:తూర్పు గోదావరి జిల్లా పర్యాటక ప్రదేశాలు వర్గం:హిందూ దేవాలయాలు వర్గం:ఆంధ్రప్రదేశ్ దేవాలయాలు
తుమన్యాన్ పార్కు
1973 సంవత్సరంలో, తుమాన్యన్ యొక్క అనౌష్ ఒపెరాకు చెందిన రెండు ప్రధాన పాత్రల విగ్రహాలు; అనౌష్, సరోలను ఈ పార్క్ లో ఏర్పాటు చేశారు.
1986వ సంవత్సరంలో, టుమ్యాన్ కల్పినా పాత్రైన లారెట్సీ సకో యొక్క మరో విగ్రహాన్ని ఈ పార్కులో నిర్మించారు.
టమేన్యన్ పార్కు యరెవాన్ లోని పిల్లల కోసం ఉన్న ఆకర్షణీయమైన ఆట స్థలాలలో ఒకటి.
మూలాలు
వర్గం:ఆర్మేనియా పార్కులు
కోదండ రామ దేవాలయం
కోదండ రామ దేవాలయం తూర్పు గోదావరి జిల్లా, బిక్కవోలు మండలంలోని గొల్లలమామిడాడ గ్రామంలో ఉంది. ఈ దేవాలయానికి పడమర వైపున ఉన్న గాలిగోపురం ఆకాశాన్నంటుతున్నట్లు ఎత్తుగా కనిపిస్తుంది.
ఆలయ చరిత్ర
19వ సంవత్సరంలో, గొల్లలమామిడాడలో ద్వారంపూడి సుబ్బిరెడ్డి, రామిరెడ్డి ఓ చిన్న ఆలయాన్ని నిర్మించి అందులో శ్రీ సీతామహాలక్ష్మి శ్రీరామ చంద్రమూర్తులను ప్రతిష్ఠించారు. అప్పట్లో ఆ ఆలయాన్ని శ్రీ సీతారామస్వామి వారి దేవాలయం అని పిలిచేవారు. సా.శ. 1889లో నిర్మించిన దేవాలయంలో 24-3-1934న శ్రీ కోదండరామ ప్రతిష్ఠ జరిగాక గర్భాలయం సరిపోయేంతగా లేదని 1946లో దేవాలయ నిర్మాణం ప్రారంభించారు. స్వామి వారి గర్భాలయము చుట్టు 64 స్తంభాలు పుష్పక మంటపము నిర్మించారు. ఆలయం తూర్పు వైపున తొమ్మిది అంతస్తుల గోపురం, 160 అడుగుల ఎత్తులో నిర్మించారు.
ఉత్సవాలు
ప్రతీ సంవత్సరం శ్రీ రామనవమికి శ్రీ స్వామి వారి కళ్యాణోత్సవము ఎంతో వైభవంగా జరుగుతుంది. ఆరు రోజుల పాటు ఉత్సవాలు అతి వైభవంగా జరుగుతాయి.
మూలాలు
వర్గం:తూర్పు గోదావరి జిల్లా పుణ్యక్షేత్రాలు వర్గం:తూర్పు గోదావరి జిల్లా పర్యాటక ప్రదేశాలు వర్గం:హిందూ దేవాలయాలు వర్గం:ఆంధ్రప్రదేశ్ దేవాలయాలు
బెలగాం భీమేశ్వరరావు
బెలగాం భీమేశ్వరరావు తెలుగులో బాల సాహిత్య రచయిత, విశ్రాంత ఉపాధ్యాయుడు. భీమేశ్వరరావు రచించిన తాత మాట వరాల మూట కథల సంపుటికి 2019 లో కేంద్ర సాహిత్య అకాడమీ వారి బాల సాహిత్య పురస్కారం లభించింది.
జీవిత విశేషాలు
భీమేశ్వరరావు 1952లో విజయనగరం జిల్లా, పార్వతీపురంలో బెలగాం గంగారామ్‌, రాజేశ్వరి దంపతులకు జన్మించాడు. తెలుగు సాహిత్యంలో పోస్టు గ్రాడ్యుయేషను చేసాడు. పురపాలక పాఠశాలలో ఉపాధ్యాయునిగా పని చేసి రిటైరయ్యాడు. 2002 ఉత్తమ ఉపాధ్యాయునిగా ఆంధ్రప్రదేశ్ రాష్ట్ర ప్రభుత్వ పురస్కారం అందుకున్నాడు.
పురస్కారాలు
సాహితీ రంగంలో చేసిన కృషికి గాను భీమేశ్వరరావు అనేక పురస్కారలు పొందాడు. వాటిలో కొన్ని:
గల్లా జయదేవ్
గల్లా జయదేవ్ ఆంధ్రప్రదేశ్ కు చెందిన వ్యాపారవేత్త, తెలుగుదేశం నాయకుడు. 2014 నుండి గుంటూరు లోకసభ నియోజకవర్గం సభ్యుడిగా ఉన్నాడు. ఈయన తల్లి గల్లా అరుణకుమారి మాజీమంత్రి, బావ మహేష్ బాబు నటుడు.
బెలగాం భీమేశ్వరరావు
మూలాలు
వర్గం:విజయనగరం జిల్లా రచయితలు వర్గం:కేంద్ర సాహిత్య అకాడమీ బాల సాహిత్య పురస్కార గ్రహీతలు వర్గం:విజయనగరం జిల్లా ఉపాధ్యాయులు
గల్లా జయదేవ్
వ్యక్తిగత జీవితం
గల్లా జయదేవ్ 1961 జూన్ 2 న చిత్తూరు జిల్లా, దిగువమాఘంలో జన్మించాడు. తండ్రి గల్లా రామచంద్ర నాయుడు ప్రముఖ వ్యాపారవేత్త. ఈయన తిరుపతి సమీపంలో రేణిగుంట మండలం, కరకంబాడి దగ్గర అమరరాజా బ్యాటరీస్ అనే సంస్థ స్థాపించాడు. తల్లి గల్లా అరుణ కుమారి మాజీ శాసనసభ సభ్యురాలు. మొదట్లో ఈమె కంప్యూటర్ ప్రోగ్రామర్ కూడా పనిచేసింది. 1970 లో జయదేవ్ మూడేళ్ళ వయసులో ఉండగా వాళ్ళ కుటుంబం అమెరికాకు తరలి వెళ్ళింది. 1984 లో తండ్రి భారత్ లో కంపెనీ పెట్టడం కోసం వచ్చేశాడు. అప్పుడు జయదేవ్ ఇల్లినోయ్ విశ్వవిద్యాలయంలో ఎలక్ట్రికల్ ఇంజనీరింగ్ చదువుతున్నాడు. తర్వాత మళ్ళీ పొలిటికల్ సైన్సు, ఎకనమిక్స్ కి మారాడు. ఈయనకు ఒక అక్క, పేరు : రమాదేవి. 1991 లో ప్రముఖ నటుడు కృష్ణ కుమార్తె ఘట్టమనేని పద్మావతితో ఈయన వివాహం జరిగింది.
జయదేవ్ తాత పాతూరి రాజగోపాల నాయుడు ఒక స్వాతంత్ర్య సమర యోధుడు. రెండు సార్లు ఎం. పిగా కూడా పనిచేశాడు.
మూలాలు
వర్గం:తెలుగుదేశం పార్టీ రాజకీయ నాయకులు వర్గం:జీవిస్తున్న ప్రజలు వర్గం:16వ లోక్‌సభ సభ్యులు వర్గం:చిత్తూరు జిల్లా రాజకీయ నాయకులు వర్గం:గుంటూరు జిల్లా నుండి ఎన్నికైన లోక్‌సభ సభ్యులు వర్గం:చిత్తూరు జిల్లా పారిశ్రామికవేత్తలు
సరైనోడు
సరైనోడు 2016లో విడుదలైన తెలుగు యాక్షన్ డ్రామా చలనచిత్రం. ఈ సినిమాకు కథను, దర్శకత్వాన్ని బోయపాటి శ్రీను అందించాడు. ఈ సినిమాలో అల్లు అర్జున్ నటీంచాడు. ఈ సినిమాకి తమన్ యస్ సంగీతాన్ని సమకూర్చాడు. రకుల్ ప్రీత్ సింగ్, కేథరిన్‌ త్రెసా ముఖ్యమైన భూమికలను నిర్వహించారు. ఈ చిత్రాన్ని అల్లు అరవింద్ గారి గీతా ఆర్ట్స్ బ్యానర్‌పై నిర్మించాడు. ఈ చిత్రానికి రిషి పంజాబీ ఛాయాగ్రాహకుడు కాగా కూర్పు కోటగిరి వెంకటేశ్వర రావు.
కథ
గన (అల్లు అర్జున్) ఎక్స్ మిలిట్రీ. బోర్డర్ లో కన్నా సమాజంలో ఎక్కువ సమస్యలు ఉన్నాయని మిలిట్రీ వదిలేసి వచ్చిన గన, హైదరాబాద్లో తన కుటుంబంతో ఉంటూ, అన్యాయాలను, అక్రమాలను ఎదిరించటమే పనిగా పెట్టుకుంటాడు. గన మీద ప్రేమతో పిల్లలు కూడా వద్దనుకున్న బాబాయ్ శ్రీపతి (శ్రీకాంత్) ఎప్పుడూ అతనితోనే ఉంటాడు. హర్షితా రెడ్డి (కేథరీన్) ముఖ్యమంత్రి కూతురు. తండ్రి హత్య అనంతరం ఎమ్మెల్యేగా ఎన్నికవుతుంది. తనను చూసి ప్రేమలో పడతాడు. మొదట ఆమె ఒప్పుకోకపోయినా తర్వాత అంగీకరిస్తుంది. అలా ఎమ్మెల్యే హర్షితా రెడ్డి (క్యాధరిన్ ధ్రిసా)ని ఒప్పించి తన ప్రేమను పెళ్ళి దాకా తీసుకువెళ్తున్న సమయంలో అతన్ని వెతుక్కుంటూ మహాలక్ష్మి (రకుల్ ప్రీతి సింగ్) వస్తుంది. వచ్చి తనను కాపాడమంటుంది. మహాలక్ష్మి పెద్ద ప్రమాదంలో ఉంటుంది. ఆమెను వెంట తరుముతూ వచ్చిన రౌడీలను గన కొట్టి, ఆమెని కాపాడతాడు.
జరిగింది వివరించే క్రమంలో, మహాలక్ష్మి ఓ పల్లెటూరికి చెందిన యువతి అనీ ఇండియన్ అడ్మినిస్ట్రేటివ్ సర్వీసులో పనిచేస్తూ, ప్రజల కోసం ఉద్యోగాన్ని వదిలివేసి జనం మధ్య పనిచేస్తున్న జయప్రకాష్ లేక జేపీ (సాయికుమార్) ఆమె తండ్రి అనీ తెలుస్తుంది. ధనుష్ (ఆది పినిశెట్టి) ప్రస్తుత ముఖ్యమంత్రి అయిన తన తండ్రిని అడ్డం పెట్టుకుని చెలరేగిపోతూ ఎందరినో హింసిస్తుంటాడు. ఆ క్రమంలో అక్రమంగా రైతుల భూములు స్వాధీనం చేసుకోవాలని ప్రయత్నం చేస్తూంటే జేపీ అడ్డుపడతాడు. అతడిని భయపెట్టేందుకు అతని కుమార్తె మహాలక్ష్మిని తన అనుచరులతో కిడ్నాప్ చేయిస్తాడు. గన తండ్రికి, జేపీకి ఉన్న స్నేహం వల్ల వారిద్దరూ వియ్యమందుదామని, గనని పెళ్ళిచూపులకు పంపుతాడు అతని తండ్రి. ఇదే సమయంలో అక్కడ మహాలక్ష్మిని కిడ్నాప్ చేశారని తెలుసుకున్న గన కిడ్నాప్ చేసినవారందరినీ కొట్టి, తప్పు ఒప్పించి ఆమెని తీసుకువస్తాడు. ఆపైన ఆమెని పెళ్ళి చేసుకునే ఉద్దేశం లేదనీ, అమ్మాయికి తాను నచ్చలేదని తన తండ్రికి చెప్పమనీ చెప్పి వెళ్ళిపోతాడు. ఈ విషయం తెలిసిన ధనుష్ ఆగ్రహోదగ్రుడై ఊరంతటినీ తన గుప్పిట్లోకి తెచ్చుకుని జేపీనీ, ముఖ్యులను చంపి, మిగతా ఊరిని తన కనుసన్నల్లోనే ఉంచుకుని, మహాలక్ష్మినీ, ఆమెను కాపాడిన గననీ చంపించేందుకు మనుషులను పంపుతాడు. తప్పించుకున్న మహాలక్ష్మి గనను కలుసుకోవడానికి రోజుల పాటు పరుగెత్తుకుని హైదరాబాద్‌లో గన ఇంటికి వచ్చి చేరుకుంటుంది.
గన ఆమె సమస్యలను తీర్చడానికి నిశ్చయించుకుంటాడు. ధనుష్ ఇంటికి వెళ్ళి, అతని అనుచరులను కొట్టి, అతన్ని సజీవదహనం చేయడానికి ప్రయత్నం చేస్తాడు, కానీ ధనుష్ తప్పించుకుంటాడు. గన ఈ దాడి చేశాడా అని ప్రశ్నించినా లేదని, వేరెవరో చేసివుంటారని తప్పించుకుంటాడు. ధనుష్ అనుచరుల్లో ఒకరు ధనుష్ ఊరిలో చేసిన దురాగతాల గురించి చెప్పడంతో మీడియా అతని గురించి వ్యతిరేక కథనాలతో ఆగ్రహం వ్యక్తంచేస్తుంది.
డైరెక్టర్ ఆఫ్ జనరల్ ఆఫీసుకు లొంగిపోతానని వచ్చిన ధనుష్, అనూహ్యంగా డిజిపి మల్లికార్జున్ (సుమన్)ని కాలుస్తాడు. సాక్షి అయిన ఉమాపతి (జయప్రకాష్ రెడ్డి)ని కూడా చంపడానికి ప్రయత్నిస్తే, అతన్ని కాపాడే క్రమంలో శ్రీపతి కాల్పులకు గురవుతాడు. ముఖ్యమంత్రి ధనుష్ మిగిలినవారిని కాల్చకుండా ఆపి, ఉమాపతి ఫోన్ నుంచి గనతో మాట్లాడి అతను లొంగిపోవాలని అప్పుడే శ్రీపతిని హాస్పిటల్‌కి తీసుకువెళ్ళనిస్తాడని చెప్తాడు. గన లొంగిపోగా ధనుష్, అతని మనుషులు దారుణంగా కొట్టి హింసిస్తారు. అప్పుడు ముఖ్యమంత్రి ధనుష్‌తో శ్రీపతిని చంపేయమని చెప్తాడు, ఈ చర్య గనను రెచ్చగొడుతుంది, ముఖ్యమంత్రిని, ఇతర అనుచరులను చంపేస్తాడు. గన ధనుష్‌తో పోరాడి, పారిపోవడానికి ప్రయత్నిస్తూండగా గొడ్డలితో చంపుతాడు.
ముఖ్యమంత్రి, ధనుష్‌లు డీజీపీని గుర్తుతెలియని దుండగుల బారి నుంచి కాపాడే ప్రయత్నంలో మరణించారని వార్త వస్తుంది. హన్సిత ముఖ్యమంత్రి అభ్యర్థి అవుతుంది.
విడుదల
మొదట ఈ సినిమాను ఏప్రిల్ 8, 2016 న విడుదల చేయాలని అనుకున్నారు. చివరకు ఈ సినిమా ప్రపంచవ్యాప్తంగా 2016, ఏప్రిల్ 22 న థియేటర్లలో విడుదలైంది.
వసూళ్ళు
ఈ చిత్రం రూ.50 కోట్ల బడ్జెట్‌తో తెరకెక్కింది. ఈ సినిమా మూడు వారాల్లోనే 101 కోట్లు వసూలు చేసింది. మొత్తంగా 127 కోట్ల వసూలు చేసింది.
మరిన్ని
ఈ సినిమాను హిందీలోకి డ‌బ్ చేసి 2017 మే 28 న యూట్యూబ్‌లో ఉంచారు. సినిమా మొత్తం డ‌బ్ చేసినా, టైటిల్‌ను మాత్రం `స‌రైనోడు`గానే ఉంచేశారు. తెలుగు టైటిల్‌తోనే హిందీ సినిమాను విడుద‌ల చేశారు. అదే విధంగా యూట్యూబ్‌లో అత్య‌ధిక మంది వీక్షించిన భార‌తీయ సినిమాగా `స‌రైనోడు` నిలిచింది. ఈ సినిమాను రమారమి 14.6 కోట్ల‌ మంది వీక్షించారు. ఇప్ప‌టివ‌ర‌కు మ‌రే భార‌తీయ సినిమాకు ఇంత స్థాయిలో వ్యూస్ రాలేదు.
మూలాలు
వర్గం:అల్లు అర్జున్ నటించిన చిత్రాలు వర్గం:అల్లు అరవింద్ నిర్మించిన చిత్రాలు వర్గం:తెలుగు సినిమా వర్గం:బోయపాటి శ్రీను దర్శకత్వం వహించిన చిత్రాలు వర్గం:సినిమాలు
చరణ్‌జిత్ సింగ్ చన్నీ
చరణ్‌జిత్ సింగ్ చన్నీ (జననం 1963 మార్చి 1) ఒక భారతీయ రాజకీయ నాయకుడు. ఆయన 2021 సెప్టెంబరు 20న పంజాబ్ రాష్ట్ర 16వ ముఖ్యమంత్రిగా ప్రమాణ స్వీకారం చేశాడు. ఆయన భారత జాతీయ కాంగ్రెస్ సభ్యుడు. గతంలో అమరీందర్ సింగ్ ఆధ్వర్యంలో సాంకేతిక విద్య, శిక్షణ మంత్రిగా, పంజాబ్ శాసనసభలో ప్రతిపక్ష నాయకుడిగా ఉన్నారు.
ప్రారంభ జీవితం, విద్య
చన్నీ దళిత వర్గానికి చెందిన వ్యక్తి. ఆయన మక్రోనా కాలన్ గ్రామంలో జన్మించాడు. అతను పంజబ్ విశ్వవిద్యాలయంలో న్యాయశాస్త్రం, పిటియు జలంధర్ నుండి ఎం.బి.ఎ. చదివాడు.
అతనికి వివాహమై ఇద్దరు పిల్లలు ఉన్నారు.
రాజకీయ జీవితం
చాన్నీ 2015 నుండి 2016 వరకు పంజాబ్ శాసనసభలో ప్రతిపక్ష నాయకుడిగా ఉన్నారు. 2017లో అమరీందర్ సింగ్ మంత్రివర్గంలో సాంకేతిక విద్య, పారిశ్రామిక శిక్షణ శాఖ మంత్రిగా నియమించబడ్డాడు.
2021 సెప్టెంబరులో, అతను కెప్టెన్ అమరీందర్ సింగ్ పంజాబ్ ముఖ్యమంత్రిగా రాజీనామా చేసిన తర్వాత పంజాబ్ తొలి దళిత సిక్కు ముఖ్యమంత్రిగా నియమించబడ్డాడు. చరణ్ జిత్ చన్నీ 2022 పంజాబ్ శాసనసభ ఎన్నికల్లో చమ్‌కౌర్ సాహిబ్, భదౌర్ నియోజకవర్గాలనుండి శాసనసభకు పోటీ చేసి ఓడిపోయాడు.
హుజూరాబాద్ రెవెన్యూ డివిజను
హుజారాబాద్ రెవెన్యూ డివిజను, తెలంగాణ రాష్ట్రం, కరీంనగర్ జిల్లాలోని ఒక పరిపాలనా విభాగం. కరీంనగర్ జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 6 మండలాలు ఉన్నాయి. ఈ డివిజను ప్రధాన కార్యాలయం హుజూరాబాద్ లో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవిన్యూ డివిజను కరీంనగర్ లోకసభ నియోజకవర్గంలోని, హుజూరాబాద్ శాసనసభ నియోజకవర్గాల పరిధిలో భాగంగా ఉంది.
వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.
జనాభా గణాంకాలు
ఈ రెవెన్యూ డివిజన్ పరిధిలో 3,48,969 మంది జనాభా ఉన్నారు.
పరిపాలన
హుజూరాబాద్ డివిజనులోని మండలాలు:
మూలాలు
వర్గం:కరీంనగర్ జిల్లా వర్గం:కరీంనగర్ జిల్లా రెవెన్యూ డివిజన్లు
అర్షదీప్ సింగ్
అర్షదీప్ సింగ్‌ (జననం 5 ఫిబ్రవరి 1999) భారతదేశానికి చెందిన అంతర్జాతీయ క్రికెట్ క్రీడాకారుడు. భారత క్రికెట్ జట్టు జులై 2022లో ఇంగ్లండ్‌ పర్యటనలో భాగంగా మూడు మ్యాచ్‌ల టీ20 సిరీస్‌ తో అంతర్జాతీయ క్రికెట్‌లో అడుగుపెట్టాడు.
మూలాలు
వర్గం:క్రికెట్ క్రీడాకారులు వర్గం:భారతీయ ట్వంటీ-20 క్రికెట్ క్రీడాకారులు వర్గం:ఇండియన్ ప్రీమియర్ లీగ్ క్రికెట్ క్రీడాకారులు
కృష్ణా విశ్వవిద్యాలయం
కృష్ణా విశ్వవిద్యాలయం, ఆంధ్రప్రదేశ్ రాష్ట్రం, కృష్ణా జిల్లా, మచిలీపట్నం సమీపంలోని రుద్రవరం లో ఉన్న విశ్వవిద్యాలయం.
చరిత్ర, కోర్సులు
thumb| కృష్ణ విశ్వవిద్యాలయం అడ్మినిస్ట్రేటివ్ బ్లాక్, యూనివర్శిటీ కాలేజ్ ఆఫ్ ఇంజనీరింగ్ దీనిని 2008లో ఆంధ్రప్రదేశ్ ప్రభుత్వం స్థాపించింది. ఇక్కడ ప్రయోగశాలలు, ఇంటర్నెట్, రీడింగ్ రూమ్, గెస్ట్ హౌస్, సాంస్కృతిక కార్యకలాపాలు ఉన్నాయి. ఇందులో బ్యాచిలర్ ఆఫ్ సైన్స్, బ్యాచిలర్ ఆఫ్ కామర్స్, బ్యాచిలర్ ఆఫ్ ఆర్ట్స్, కంప్యూటర్ సైన్స్, ఎలక్ట్రానిక్స్, కమ్యూనికేషన్, బ్యాచిలర్ ఆఫ్ ఇంజనీరింగ్ వంటి ప్రొఫెషనల్ కోర్సులు ఉన్నాయి. విశ్వవిద్యాలయం బీఫార్మసీ, ఎంఫార్మసీ వంటి ఫార్మసీ కోర్సులను కూడా అందిస్తోంది. ఇందులో మాస్టర్ ఆఫ్ టెక్నాలజీ, మాస్టర్ ఆఫ్ ఆర్ట్స్, మాస్టర్ ఆఫ్ సైన్స్ కోర్సులు ఉన్నాయి. thumb| కృష్ణ విశ్వవిద్యాలయం అకాడెమిక్ బ్లాక్
కళాశాలలు
విశ్వవిద్యాలయ అనుబంధ కళాశాలలు:
బయటి లింకులు
వర్గం:2008 స్థాపితాలు
హర్నాజ్ సంధు
హర్నాజ్ కౌర్ సంధు (జననం: 3 మార్చి 2000) ఒక భారతీయ మోడల్, పంజాబీ ప్రాంతానికి చెందిన అమ్మాయి. మోడలింగ్‌లో రాణించడంతోపాటు పలు పంజాబీ చిత్రాల్లోనూ నటించారు. అందాల పోటీ టైటిల్ హోల్డర్, ఆమె మిస్ యూనివర్స్ 2021 కిరీటాన్ని పొందింది. ఆమె ఇంతకుముందు మిస్ దివా 2021 కిరీటాన్ని పొందింది. మిస్ యూనివర్స్ కిరీటం పొందిన మూడవ భారతీయ మహిళగా హర్నాజ్ సంధు గుర్తింపు పొందింది. గతంలో ఫెమినా మిస్ ఇండియా పంజాబ్ 2019 కిరీటాన్ని కైవసం చేసుకుంది. ఫెమినా మిస్ ఇండియా 2019లో సెమీఫైనలిస్ట్‌గా నిలిచింది.
జననం, విద్యాభ్యాసం
హర్నాజ్‌ సంధు లో 3 మార్చి 2000న చంఢీఘర్‌ లో జన్మించింది. ఆమె శివాలిక్‌ పబ్లిక్‌ స్కూల్లో పాఠశాల విద్యను పూర్తి చేసి ఇన్‌ఫర్మేషన్‌ టెక్నాలజీ లో డిగ్రీ పట్టా అందుకుంది. సంధు ప్రస్తుతం పబ్లిక్‌ అడ్మినిస్ట్రేషన్‌ లో మాస్టర్స్‌ డిగ్రీ చేస్తోంది.
మోడలింగ్‌ రంగం
హర్నాజ్‌ సంధు సినిమా పట్ల ఆసక్తితో 17 ఏళ్లకే మోడలింగ్‌లో అడుగుపెట్టింది. ఆమె తన కాలేజీలో తొలి స్టేజ్‌ ప్రదర్శనతో మోడలింగ్‌ ప్రారంభించింది. సంధు ఒకపక్క మోడలింగ్‌ చేస్తూనే అనేక ఫ్యాషన్‌ షోల్లో పాల్గొంటూ.. ఈ క్రమంలోనే అందాల పోటీల్లో పాల్గొని 2017లో ‘మిస్‌ చంఢీఘర్‌’ కిరీటాన్ని, 2019లో మిస్ పంజాబ్ కిరీటాన్ని గెలుచుకుంది. ఆమె 2019లో జరిగిన ‘మిస్ ఇండియా’ టైటిల్‌ పోటీల్లో పోటీ పడి టాప్‌–12 జాబితాలో నిలిచి ఇజ్రాయేల్‌, ఇలాట్‌ నగరంలోలోని రెడ్ సీ రిసార్ట్‌లో జరిగిన మిస్‌ యూనివర్స్‌ 2021 పోటీల్లో 12 డిసెంబర్ 2021న ‘మిస్‌ దివా యూనివర్స్‌ ఇండియా–2021’ కిరీటాన్ని సొంతం చేసుకుంది.
మూలాలు
వర్గం:2000 జననాలు వర్గం:విశ్వ సుందరి విజేతలు
ప్రొడునొవా
ప్రొడునొవా  అనునది జిమ్నాస్టిక్స్లో ప్రదర్శించే ఒక విన్యాసము. ఇది అత్యంత ప్రమాదకరమైన విన్యాసము. 2016లో రియో ఒలింపిక్స్ లో పోటీపడుతున్న భారత ఏకైక క్రీడాకారిణి దీపా కర్మాకర్ దీనిని ఇప్పటి వరకు రెండు సార్లు ప్రదర్శించింది.
నిషేధం కోసం డిమాండ్‌
రష్యన్‌ అథ్లెట్‌ యెలీనా ప్రొడునొవా పేరును ఈ విన్యాసానికి పెట్టారు. 1999లో తొలిసారి ఆమె ఈ ఫీట్‌ ప్రదర్శించింది. అప్పటి నుంచి ఇప్పటి వరకు కేవలం నలుగురు మాత్రమే దీన్ని ప్రదర్శించగా దీప మూడో క్రీడాకారణి. రెండు సార్లు ప్రదర్శించిన రెండో అథ్లెట్‌ కూడా. ఈ విన్యాసంలో అత్యధిక స్కోరు 15.300 సైతం ఆమెదే. ప్రస్తుతం జిమ్నాస్టిక్స్‌లో అత్యుత్తమ అథ్లెట్‌గా భావిస్తున్న అమెరికా అథ్లెట్‌ సిమోన్‌.. కలలో సైతం ప్రొడునొవా సాధన చేసేందుకు ప్రయత్నించనని చెబుతోంది. మిగతా వాల్ట్‌ విన్యాసాలకు డిఫికల్టీ లెవల్‌లో 5 మార్కులువేస్తే ప్రొడునొవాకు 7 మార్కులు ఇస్తారు. జిమ్నాస్టిక్స్‌లో ఈ విన్యాసం నిషేధించాలని ఇప్పుడిప్పుడే డిమాండ్లు పెరుగుతున్నాయి.
బయటి లంకెలు
వర్గం:ప్రమాదాలు వర్గం:జిమ్నాస్టిక్స్
జెండా (2002 సినిమా)
జెండా 2002 అక్టోబరు 2న విడుదలైన తెలుగు సినిమా. ఇది దేశభక్తి నేపథ్యంతో నిర్మించబడినది. శ్రీ రాజరాజేశ్వరి ఇంటర్నేషనల్ ఫిల్మ్స్ పతాకంపై సత్యమూర్తి కోటమరాజు నిర్మించిన ఈ సినిమాకు కోడి రామకృష్ణ దర్శకత్వం వహించాడు. అజ్జు, శ్రావణ్, రాజేష్, అకృతి లు ప్రధాన తారాగణంగా నటించిన ఈ సినిమాకు వందేమాతం శ్రీనివాస్ సంగీతాన్నందించాడు.
కథ
హాకీ ఆడే యువకుడు (అజ్జు) అవినీతిపరుడైన సిఎం (కెసి శేఖర్ బాబు) ను సవాలు చేసి, రాష్ట్రాన్ని ఉత్తమంగా మార్చడానికి సిఎం అవుతాడు.
==తారాగణం ==
అర్జున్ టెండూల్కర్
అర్జున్ సచిన్ టెండూల్కర్ (జననం 1999 సెప్టెంబరు 24) ఒక భారతీయ క్రికెటర్. అతను సచిన్ టెండూల్కర్ కుమారుడు.
కెరీర్
అర్జున్ టెండూల్కర్ ఎడమచేతి వాటం ఫాస్ట్ బౌలర్, ఎడమచేతి వాటం బ్యాట్స్‌మెన్. 2018లో శ్రీలంకపై అండర్-19 టోర్నీతో అర్జున్ టెండూల్కర్ అరంగేట్రం చేసాడు. అలాగే 2020-21 సయ్యద్ ముస్తాక్ అలీ ట్రోఫీలో హర్యానాపై ముంబై తరపున 2021 జనవరి 15న తన టి20 ఫార్మాట్ క్రికెట్ లో అడుగుపెట్టాడు. ఇందులో మూడు ఓవర్లలో 34 పరుగులిచ్చి ఒక వికెట్ తీసుకున్నాడు.
ఇండియన్ ప్రీమియర్ లీగ్‌ 2021కి ముందు ఫిబ్రవరి 2021లో జరిగిన ఐపిఎల్ వేలంలో అర్జున్ టెండూల్కర్ ను ముంబై ఇండియన్స్ కొనుగోలు చేసింది  2021 సెప్టెంబరులో మొదటిసారిగా ముంబై సీనియర్ జట్టులో అర్జున్ టెండూల్కర్ ఎంపికయ్యాడు. ముంబై 22 మంది సయ్యద్ ముస్తాక్ అలీ ట్రోఫీ జట్టులో అతను ఒక ఆటగాడు. అయితే గాయం కారణంగా 2021 ఐపిఎల్ నుండి తొలగించబడ్డాడు. అతన్ని 2022 ఫిబ్రవరిలో మళ్లీ ముంబై ఇండియన్స్ కొనుగోలు చేసింది, ఈ ఇండియన్ ప్రీమియర్ లీగ్‌ 2022 టోర్నీ 2022లో మార్చి 26 నుండి మే 29 వరకు జరిగింది. అయితే ఇందులో ఒక్క మ్యాచ్‌ ఆడే అవకాశం కూడా అతనికి రాలేదు.
ఆ తరువాత ముంబయి క్రికెట్ అసోసియేషన్ (ఎంసీఏ) నిరభ్యంతర పత్రం (ఎన్‌వోసీ) తీసుకుని గోవా జట్టుకు అర్జున్ టెండూల్కర్ బౌలర్ గా ఎంపికైయ్యాడు. అయితే 2022 డిసెంబరు 14న రంజీ ట్రోఫీ ఎలైట్ విభాగంలో తన తొలి మ్యాచ్ లోనే సెంచరీ నమోదు చేశాడు. రాజస్థాన్ జట్టుతో గ్రూప్-సి మ్యాచ్ లో ఏడోస్థానంలో బ్యాటింగ్ కు దిగిన అతను 207 బంతుల్లో 16 ఫోర్లు, 2 సిక్సులతో 120 పరుగుల స్కోరు నమోదుచేసాడు.
23 ఏళ్ల అర్జున్ టెండూల్కర్ మొదటి మ్యాచ్ తోనే శతక వీరుల జాబితాలో చేరాడు. ఈ ఘనత సచిన్ టెండుల్కర్ 15 ఏళ్ల వయసులోనే సాధించడం విశేషం.
బాహ్య లంకెలు
వర్గం:భారతీయ క్రికెట్ క్రీడాకారులు వర్గం:ముంబై క్రికెట్ క్రీడాకారులు వర్గం:1999 జననాలు వర్గం:జీవిస్తున్న ప్రజలు
కంచర్ల (ఇంటి పేరు)
కంచర్ల వారి ఛరిత్ర
విజయనగర సామంత రాజులకు శ్రీ కృష్ణ గంధర్వుడు 9 పాళెములకు 6 గ్రామాలకు పాళెగాడు. ఆయన రాజధాని శ్రీ కృష్ణ గంధర్వపురం. కారణాంతరాల వలన పల్నాటి బాలచంద్రుడు, చిన్న నాయకుడు శ్రీ కృష్ణ గంధర్వుని మీద యుద్దమొనర్చి, ఆతనిని సంహరించి శ్రీ కృష్ణ గంధర్వ పురము శిధిలమొనర్చి, దానిని దున్నించి ఆముదాలు వేయించాడు. ఆయన ఆస్థానములో ప్రధానిగా, విద్యాధికారులుగా ఉన్న కంచర్ల.రామకృష్ణయ్య.కంచర్ల.చెన్న కృష్ణయ్య కవులు శ్రీ కృష్ణ గంధర్వ పురానికి పడమరగా గడ్డనెత్తి ఒక నగరమును నిర్మించారు. దానికి కంచర్ల అని నామకరణం చేశారు. తన ఇంటి పేరు వారిని కులాలకు అతీతంగా పిలిపించి ఉద్యోగాలు ఇచ్చారు. గ్రామానికి ఆనుకొని చెన్నకేశ్వరాలయాన్ని నిర్మించారు. ఆ ఆలయమే నేడు విష్ణు ఆలయంగా మార్చబడి,నేటికి పూజలు అందుకుంటున్నది. కంచర్ల రామకృష్ణ కవి త్యాక్షరధీ శతకము, కృష్ణ గంధర్వ ఛరితం అను పంభ కథ వ్రాసి, దానిని కనిగిరి నుంచి జముకుల వారిని పిలిపించి, ఆ కథ వారికి నేర్పి, వారు దానిని గ్రామగ్రామాలలో ప్రచారం చేయునట్లు, దానికి పిట్టమళ్ళ, ఉమ్మడివరం గ్రామాలలో వారికి గృహ,భూ వసతి కల్పించారు. వారు గత 20 యేండ్ల క్రితం వరకు, గ్రామాలలో తిరిగి,పంభ కథ చెప్పేవారు. కంచర్ల రామకృష్ణ కవి, తన కుమారులు 5 గురునూ 5 గ్రామాలకు కరణాలుగా చేశారు. తూర్పు-యేనుగుపాలెం,పడమర-పెరుమాళ్ళపల్లె,ఉత్తరం-పెదకంచర్ల,మతకమల్లి గ్రామాలకు కరణాలుగా నియమించారు. వారిని ఆశ్రయించిన దమ్మళము,వామరాజు వారికి, జంగాలపల్లె, పిట్టమళ్ళ, విఠంరాజుపల్లె గ్రామలకు కరణాలుగా నియమించారు. కాలక్రమేణా పెదకంచర్ల గ్రామ కరణం వెంకట్రావు గారి కాలంలో కరణం, మునసబు, వెట్, మోతాదు, తోటి వీరందరూ కంచర్ల వారే. బ్రిటీషు వారి కాలంలో కలెక్టర్ జమాబంది సమయంలో, కరణాన్ని, గ్రామ నౌకర్లను పిలిపించుటలో అందరూ కంచర్ల వారగుటచే ఆయన నవ్వుతూ మీరందరూ అన్నదమ్ములా? అని అడిగాడు. దానికి కరణం గారు కించపడి, ఇల్లుజేరి, యెట్టి, తోటి, మోతాదులను పిలిచి, మీ ఇంటి పేరు మార్చుకొమ్మని అడిగాడు. దానికి వారందరూ ఆయన ఏర్పాటు చేసిన కానుకలకు అధికారానికి తల ఒగ్గి, తమ ఇంటి పేరుని మార్చుకున్నారు. అలాగే మాదిగ పల్లె లోని పెద్దలను పిలిచి, ఇంటికి ఒక ఆవు, ఎకరం పొలం ఇస్తాను, ఇంటి పేరు మార్చుకొమ్మాన్నాడు. కరణం గారు పాడినిచ్చినందువలన (ఆవు పాలు అమ్మృతంతో సమానం కనుక) వారి ఇంటి పేరును "అమ్మృతపూడి"గా నిర్ణయిస్తూ మార్చారు. మాదిగపల్లె లోని ఒక కుటుంభం వారు మాత్రం, దానికి నిరాకరించారు. కాలక్రమమున అధికారపు ఒత్తిడితో వారు తట్టుకోలేక,అక్కడినుంచి నుదురుపాడు దగ్గర,మునగపాడు (అత్తగారి ఇల్లు) చేరి, అక్కడ నుండి గుంటూరు జిల్లా పెదకూరపాడు చేరి అక్కడ కంచర్ల వారిగానే చలామణి అయినారు. ఇప్పటికి అక్కడే ఉన్నారు. పెదకంచర్ల నుండి వీడిపోయిన అనేక కుటుంభాలవారు వివిధ ప్రాంతాలలో నేటికీ, కంచర్లవారిగానే ఛలామణీ అగుచూ నివసిస్తున్నారు.
వర్గం:ఇంటిపేర్లు
మాటలకందని భావాలు
thumb|నీతి నిజాయితీ సినిమా పోస్టరు మాటలకందని భావాలు పాట నీతి నిజాయితి (1972) సినిమా కోసం డా. సి. నారాయణరెడ్డి రచించారు. ఈ పాటకు పి.సుశీల నేపథ్యగానం చేసింది. సాలూరి రాజేశ్వరరావు సంగీతాన్నందించాడు. ఈ సినిమా పాటలు విజయవంతమయ్యాయి. అయితే సినిమా పరాజయం పాలైంది.
నేపథ్యం
ఈ సినిమాలో ఏమీ తెలియని అమాయకుడైన కథానాయకుడిని సంఘంలో ఉత్తమ పౌరుడిగా తీర్చిదిద్దుతుంది కథానాయిక. ‘మాటలకందని భావాలు, మంచి మనసులు చెబుతాయి’, కవితలకందని భావాలు కంటి పాపలై చెబుతాయి’ అంటూ కథానాయిక, కథానాయకుణ్ణి ప్రతి విషయంలో ప్రోత్సహిస్తుంది. వెన్నెల మాటాడదు, మల్లిక మాటాడదు అయినా కానీ వెన్నెలను, మల్లెలను ఆస్వాదించని వారు ఎవరు? అని అడిగి కథానాయకునికి ధైర్యం నూరిపోస్తుంది. ఏనాడు పలకని దైవం ఈ లోకాన్ని ఏలుతుంది కదా? అలాగే నీవు కూడా మాటలు రాకపోయినా గొప్పవాడివి అవుతావని చెబుతుంది.
పాట
పల్లవి :
మాటలకందని భావాలు మంచి మనసులు చెబుతాయి
కవితలకందని భావాలు కంటిపాపలే చెబుతాయి | |  మాటలకందని  | |
చరణం 1 :
వెన్నెల మాటాడునా వెదజల్లును చల్లదనాలు
మల్లిక మాటాడునా కురిపించును పరిమళాలు. | | వెన్నెల | |
బాసరాని పాపాయి బోసినవ్వు చాలదా
ఏనాడూ పలకని దైవం ఈ లోకములేలదా | |  మాటలకందని  | |
చరణం 2 :
పిల్లగాలి పరుగులలో వెల్లివిరియు గీతికలు
కొండవాగు తరగలలో కోటి రాగమాలికలు | |  పిల్లగాలి  | |
హృదయానికి చెవులుంటే జగమంతా నాదమయం | |  హృదయానికి  | |
కనగలిగిన మనసుంటే బ్రతుకే అనురాగమయం | |  మాటలకందని  | |
బయటి లింకులు
వర్గం:తెలుగు సినిమా పాటలు వర్గం:సి. నారాయణరెడ్డి రచించిన పాటలు
దరిశి అన్నపూర్ణమ్మ
right|thumb దరిశి అన్నపూర్ణమ్మ  తెలుగు కవయిత్రి, సామాజిక కార్యకర్త, ఉప్పు సత్యాగ్రహంలో పాల్గొన్న స్వాతంత్ర్య సమరయోధురాలు.
జీవిత విశేషాలు
ఆమె 1907లో బళ్ళారిలో రొట్టగల్ నీలప్ప, గౌరమ్మ దంపతులకు జన్మించింది. బాల్యంలో తండ్రి మరణించాడు. దీనితో బంధువులు గౌరమ్మను మైత్రేయ దివ్యజ్ఞాన మహిళా సమాజంలో చేర్చారు. ఆ సమాజ సభలు సమావేశాల కారణంగా ఆమె తల్లి గౌరమ్మ తరచుగా చెన్నైలోని అడయారు వస్తుండేది. తల్లి ఇలా వస్తున్న కారణంగా ఆమె అడయారు థియోసాఫికల్ సొసైటీలో చదువుకొన్నది. ఆర్యవైశ్యుల కులానికి చెందిన వారి కులంలో స్త్రీ విద్యకు అవకాశం ఉండేది కాదు. ఆమెకు విప్లవవాదిగా ప్రసిద్ధి పొందిన స్వాతంత్ర్య సమరయోధుడు దరిశి చెంచయ్యతో వివాహమయింది. అతను వృత్తి రీత్య వ్యవసాయ శాస్త్రజ్ఞుడు అయినా స్త్రీ జనోద్ధరణకు అధికంగా కృషిచేసాడు. ప్రముఖ సంఘసంస్కర్తగా పేరు గడించాడు. వివాహానంతరం ఆమె బాల వితంతువుకు వివాహం చేయాలని సంకల్పించింది. ఆ కాలంలో ఆర్యవైశ్య కులాల్లో అటువంటి వివాహాలు జరుగలేదు. ఆమె భర్తతోకలసి తమ కులానికి చెందిన 12 యేళ్ళ వితంతువుకు 1926లో గుంటూరులో వైభవంగా వివాహం జరిపించింది. అప్పటి సమాజంలో కొందరికి ఈ వివాహం నచ్చక అల్లరిచేయడమే కాక రాళ్ళ వాన కురిపించారు. 18 యేళ్ళ అన్నపూర్ణమ్మ అందరికీ ధైర్యం చెప్పి ముందుకు సాగిపొమ్మని ప్రోత్సహించింది. ఆ కార్యక్రమం సజావుగా సాగింది. ఆమె గద్దర్ పార్టీ స్థాపించింది. చెంచయ్య కూడా అందులో సభ్యునిగా చేరాడు. ఆ పార్టీకి చెందిన పంజాబీ యువకులు దేశభక్తి అనేది తమ సొత్తు అనే భావాన్ని ప్రదర్శించేవారు. ఈ చర్య వీరికి నచ్చేది కాదు. దేశభక్తి అనేది ప్రతి ఒకరికీ ఉంటుందనేది ఆమె అభిప్రాయం. బ్రిటిష్ సైన్యంలో మొదట పేరిచ్చి చేరిన పంజాబీ యువకులు విదేశాల్లో యుద్ధం చేస్తూ దేశభక్తి అని గర్వించవలసిన అవసరం లేదని వాదించింది. దీంతో గద్దర్ పార్టీలో గౌరవం పెరిగింది. చివరకు వీరు స్వదేశానికి బయలుదేరారు. బ్రిటిష్ ప్రభుత్వం నడిదారిలో రాజద్రోహిగా పేర్కొని అరెస్టు చేసి నాలుగున్నరేళ్ళు భారతదేశపు జైల్లో ఉంచారు. జైలు అధికారులు వీరిని తిప్పలు పెట్టారు. 1929లో బొంబాయిలో జరిగిన అఖిలభారత మహాసభకు ప్రతినిధులుగా హాజరైన తెలుగుదేశపు సభ్యురాండ్రలో ఈమె కూడా ఉంది. ఆమె నిత్యం ఖద్దరు ధరించేది. ఆమె వర్ణాంతర వివాహాలు, సహపంక్తి భోజనాలు, కులం అడ్డుగోడలు లేని విశాల హిందూ సంఘాన్ని ఆమె వాంఛించేది. పాప పంకిలంతో కూరుకుపోయిన దేవదాసీల ఉద్దరణకు ఆమె కృషిచేసింది.
ఆమె నవంబరు 28, 1931న తన 25వ యేట గుండెపోటుతో మరణించింది.
బయటి లంకెలు
వర్గం:1907 జననాలు వర్గం:1931 మరణాలు వర్గం:సంఘ సేవకులు
బి.ఎం.ఇదినబ్బ
బి.ఎం.ఇదినబ్బ, (1920 సెప్టెంబరు 17 - 2009 ఏప్రిల్ 11) ప్రముఖ కన్నడ కవి, పాత్రికేయుడు, స్వాతంత్ర్య సమరయోధుడు, రాజకీయ నాయకుడు, కర్ణాటకకుచెందిన కన్నడ కార్యకర్త. కాంగ్రెస్ పార్టీ సభ్యుడిగా ఉండి ఉల్లాల్ నియోజకవర్గం నుంచి కర్ణాటక రాష్ట్ర అసెంబ్లీలో మూడుసార్లు ఎమ్మెల్యేగా ఎన్నికయ్యాడు. కేరళలోని కాసరగోడ్ జిల్లాను కర్ణాటక రాష్ట్రంలో విలీనం చేయడానికి పోరాడిన కార్యకర్తల్లో అతను ఒకరు. బీరీ సాహిత్య సమ్మేళన (బేరీ లిటరేచర్ సమ్మిట్) మొదటి అధ్యక్షుడిగా ఘనతను పొందాడు. అతను రాజజ్యోత్సవ ప్రశస్తితోసహా పలు ప్రతిష్టాత్మక అవార్డులను అందుకున్నాడు.
బాల్యం
ఇడినాబ్బ 1920 సెప్టెంబరు 17న కర్ణాటకలోని దక్షిణ కన్నడ జిల్లా పుత్తూరు తాలూకాలోని ఉపినంగడీ గ్రామంలో జన్మించాడు. అతను కర్ణాటక తీర ప్రాంతాలలో నివసించే బీరీ వర్గానికి చెందినవాడు. పుత్తూరులో పాఠశాల విద్య పూర్తి చేసిన తరువాత  రాజకీయ, సాహిత్య రంగాలలో కి ప్రవేశించాడు. ఇడినబ్బకు నలుగురు కుమార్తెలు, ఇద్దరు కుమారులు ఉన్నారు.
అవార్డులు
బి.ఎం.ఇదినబ్బకు ఈ క్రింది అవార్డులు ప్రదానం చేయబడ్డాయి:
ఈ అవార్డులతో పాటు కావ్య వచన భూషణ, కన్నడ కోగిలే, సాహితరత్న, కావ్య జ్యోతివంటి పలు బిరుదులు కూడా ఆయనకు లభించాయి
మూలాలు
వర్గం:భారత స్వాతంత్ర్య సమర యోధులు వర్గం:1920 జననాలు వర్గం:2000 మరణాలు వర్గం:కర్ణాటక స్వాతంత్ర్య సమర యోధులు
ఇరుపు జలపాతం
ఇరుపు జలపాతం కర్ణాటక రాష్ట్రంలోని కొడగు జిల్లాలోని బ్రహ్మగిరి పర్వత శ్రేణిలో కూర్గు ప్రాంతానికి దక్షిణాన ఉంది.
చరిత్ర
పురాణాల ప్రకారం రాముడు, లక్ష్మణుడు సీత కోసం అడవిలో వెతుకుతున్నపుడు బ్రహ్మగిరి శ్రేణి నుంచి వెళ్లారని, అదేసమయంలో రాముడు తనకు తాగునీరు తీసుకురావాలని లక్ష్మణుడిని కోరినప్పుడు, లక్ష్మణుడు బ్రహ్మగిరి కొండల్లోకి బాణం వేసి లక్ష్మణ తీర్థ నదిగా తీసుకువచ్చాడు. ఈ పురాణం కారణంగా, ఈ జలపాతం పాపాలను శుభ్రపరిచే శక్తిని కలిగి ఉందని నమ్ముతారు, శివరాత్రి రోజున వేలాది మంది భక్తులు దీనిని సందర్శిస్తారు.
మరిన్ని విశేషాలు
ఈ జలపాతం మంచినీటి జలపాతం. ఈ జలపాతాన్ని లక్ష్మణ తీర్థ జలపాతం అని కూడా పిలుస్తారు, ఈ జలపాతం నుండి ప్రారంభమయ్యే కావేరి ఉపనది అయిన లక్ష్మణ తీర్థ నది ఇక్కడినుండే ప్రవహిస్తుంది. అందుకే ఈ జలపాతాన్ని లక్ష్మణ తీర్థ జలపాతం అని పిలుస్తారు. ఈ జలపాతం నుంచి నడక మార్గాన దక్షిణ కొడగు మీదుగా వెళ్లితే బ్రహ్మగిరి శిఖరానికి చేరుకోవచ్చు. ఈ జలపాతం పర్యాటక ఆకర్షణే కాకుండా ఇక్కడ పురాతన శివాలయం అయినటువంటి రామేశ్వర ఆలయం లక్ష్మణ తీర్థ నది ఒడ్డున ఉంది. ఈ ఆలయంలో శివరాత్రి పండుగ రోజు ఉత్సవాలు జరుగుతాయి.
ఇవి కూడా చూడండి
జోగ్ జలపాతం
మూలాలు
3. Elegant holiday homes వర్గం:కర్ణాటక జలపాతాలు వర్గం:కర్ణాటక పర్యాటక ప్రదేశాలు వర్గం:జలపాతాలు వర్గం:భారతదేశపు పర్యాటక ప్రదేశాలు వర్గం:పర్యాటక ఆకర్షణలు
గ్రేట్ మొగల్ డైమండ్
గ్రేట్ మొగల్ వజ్రం దక్షిణ భారతదేశంలోని గోల్కొండ ప్రాంతంలోని కోళ్లూరు గనుల్లో 1650 లో కనుగొని ఉండవచ్చని భావిస్తున్నారు. టావెర్నియర్ ఈ వజ్రాన్ని "ఒక గుడ్డును మధ్య నుంచి కోస్తే ఎలా ఉంటుందో అలా ఉంటుంది" అని వర్ణించాడు.
చరిత్ర
ఓర్టెన్సియో బోర్జియో అనే ఒక వెనిస్‌కు చెందిన రత్నాల కళాకారుడికి ఈ రత్నాన్ని కోసే పని అప్పగించారు. సంబంధ రాతి కట్ కేటాయించిన జరిగింది. గ్రేట్ మొగల్ వజ్రంలో అనేక మాలిన్యాలు ఉండేవని భావిస్తున్నారు. ఆ మాలిన్యాలు పోయేందుకు సాధారణంగా రాళ్ళను చిన్నచిన్ వజ్రాన్ని అనేక చిన్న చిన్న వజ్రాలుగా కోస్తారు. కానీ ఈ వజ్రాన్ని అలా కోసేందుకు బోర్జియో తిరస్కరించాడు. ఆ లోపాలు పోయే వరకు దాన్ని గ్రైండింగు చేసి మాలిన్యాల సమస్యను పరిష్కరించాలని అతడు నిర్ణయించుకున్నాడు. కానీ బోర్జియో మొత్తం పనిని చెడగొట్టి పెట్టాడు. వజ్రం బరువు కూడా బాగా తగ్గిపోయింది. షాజహాన్ గొప్ప సంయమనం చూపిస్తూ, బోర్గియో తల తీయకుండా వదిలేసాడు. దాని బదులు అతని అసమర్థతకు గాను అతనికి 10,000 రూపాయలు (అతని వద్ద ఉన్న మొత్తం డబ్బంతా అదే) జరిమానా విధించాడు. అయితే బోర్జియో ఈ వజ్రాన్ని కోసే ఈ కథ తప్పని ఇటీవలి పరిశోధనల్లో తేలింది. క్రెమ్లిన్‌లోని కేథరీన్ ది గ్రేట్ యొక్క ఇంపీరియల్ రష్యన్ రాజదండంలో భాగమైన ఓర్లోవ్‌ వజ్రపు కథా ఇదీ కలిసిపోయాయి.
తరువాత, గ్రేట్ మొగల్ వజ్రాన్ని లాహోర్ సుబాకు తీసుకువెళ్ళారు. పర్షియన్ పాలకుడు నాదిర్ షా మొఘల్ ఇండియాపై దాడి చేసి, లాహోర్, ఢిల్లీలను ఆక్రమించినప్పుడు, అతడు దోచుకున్న సంపదలో ఇది కూడా ఉంది. 1739 లో నాదిర్ షా పంజాబ్ నవాబుల నుండి ఈ వజ్రాన్ని తన స్వస్థలం ఇస్ఫహాన్‌కు తీసుకువెళ్ళాడు. అయితే, నాదిర్ షా వద్ద ఇది ఉన్నది స్వల్పకాలమే. 1747 లో అతడు హత్యకు గురయ్యాడు. ఈ వజ్రం అదృశ్యమైంది.
వెలుపలి లంకెలు
వర్గం:వజ్రాలు
డై హార్డ్ ఫ్యాన్
thumb|డై హార్డ్ ఫ్యాన్ పోస్టర్ డై హార్డ్ ఫ్యాన్ 2022లో విడుదలైన తెలుగు సినిమా. శ్రీహాన్ సినీ క్రియేషన్స్ బ్యానర్‌పై చంద్రప్రియ సుబుద్ది నిర్మించిన ఈ సినిమాకు అభిరామ్ దర్శకత్వం వహించాడు. ప్రియాంక శర్మ, శివ ఆలపాటి, షకలక శంకర్, రాజీవ్ కనకాల, నోయెల్ ప్రధాన పాత్రల్లో నటించిన ఈ సినిమా సెప్టెంబర్‌ 2న విడుదలైంది.
మూలాలు
వర్గం:2022 తెలుగు సినిమాలు
సచ్చిదానంద వత్సయన్
సచ్చిదానంద హీరానంద వాత్స్యాయన్ అజ్ఞేయ ఆధునిక హిందీ కవిత్వంలో రచయిత, విమర్శకుడు, జర్నలిస్టు. అతడు అజ్ఞేయ అనే కలం పేరుతో కవిత్వం వ్రాసాడు. ఆధునిక హిందీ సాహిత్యం "నయీ కవిత" (కొత్త కవిత్వం), ప్రయోగ్ (ప్రయోగాలు) ఉద్యమాలలో అత్యంత ఘనత సాధించిన వారిలో ఒకడు. అతడు సప్తకాస్ అనే సాహిత్య పత్రికకు సంపాదకుడు, "దినమణ్" హిందీ వారపత్రికకు వ్యవస్థాపకుడు.
అతడు తన స్వంత పుస్తకాలను కూడా అనువాదం చేయడమే కాక ఇతర భారతీయ రచయితల రచనలను కూడా ఆంగ్లంలో అనువాదం చేసాడు. ప్రపంచ సాహిత్యానికి సంబంధించిన పుస్తకాలను కూడా హిందీ లోనికి అనువాదం చేసాడు.
ప్రారంభ జీవితం, విద్య
సచ్చిదానంద 1911 మార్చి 7 న ఉత్తర ప్రదేశ్ లోని కుషినగర జిల్లాలో కశ్య ప్రాంతంలో జన్మించాడు. తండ్రి హీరానంద శాస్త్రి పురాతత్వ శాస్త్రజ్ఞుడు, సంస్కృత పండితుడు. అతడి బాల్యం వివిధ ప్రాంతాలలో గడిచింది. లక్నో లోని గోరఖ్‌పూర్, (1911–15), నలంద (1919–25), మద్రాసులోని ఉడిపి, జమ్మూ లోని జలంధర్ (1915–19), శ్రీనగర్ లలో బాల్యం గడిచింది. అతడికి ఇంటివద్దనే హిందీ, ఆంగ్లం, పర్షియన్, బంగ్లా, చరిత్ర గూర్చి నేర్పించారు. ఉడిపిలో తమిళం, సంస్కృతం భాషలను నేర్చుకున్నాడు. అతడు ఊటీ లోని ఇంగ్లీషు పాఠశాలలో చేరి, పాఠశాలను వదలి మెట్రిక్యులేషన్ చేయడానికి పంజాబ్ లోని ఒక ప్రైవేటు పాఠశాలలో చేరి, 1925లో మెట్రిక్యులేషన్ చేసాడు. 1927లో గణితం, భౌతికశాస్త్రం, సంస్కృతం అంశాలతో ఇంటర్మీడియట్ ను మద్రాసు క్రిస్టియన్ కళాశాలలో 1927 లో పూర్తి చేసాడు. 1929 లో పారిశ్రామిక విజ్ఞానం అంశంలో బి. యస్సీని లాహోర్ లోని ఫోర్మన్ క్రిస్టియన్ కళాశాలలో చేసాడు. గ్రాడ్యుయేషన్ పూర్తిచేసిన తరువాత అతడు పంజాబ్ విశ్వవిద్యాలయంలో కాశ్మీర్ వరకు సాగిన "కాస్మిక్ కిరణ అన్వేషణా యాత్ర"లో ప్రొఫెసర్ జేమ్స్ మార్టిన్ బాన్‌డ్ వద్ద పనిచేసాడు. అతడు ఎం. ఎ (ఆంగ్లం) లో చేరాడు కానీ భారత స్వాతంత్ర్యోద్యమంలో భగత్‌సింగ్, లాలా లజపతి రాయ్, చంద్రశేఖర్ అజాద్, సుఖ్‌దేవ్, యశ్‌పాల్‌ లతో కలసి పనిచేయడం వలన పూర్తి చేయలేకపోయాడు. అతడికి భగత్ సింగ్ను జైలు నుండి ఒక ట్రక్కు ద్వారా బయటకు తీసుకురావడమనే కార్యాన్ని చంద్రశేఖర్ అజాద్ అప్పగించాడు. కానీ ఆ పథకం భగవతి చరణ్ వోహ్రా లాహోర్ బాంబు ప్రేలుళ్ళలో మరణించడం మూలంగా ఆగిపోయింది. ఈ సంఘటన తరువాత, యశ్‌పాల్ "సైంటిస్ట్" అనే మారుపేరుతో అతడిని ఒక నెలరోజులపాటు పర్వతాలపై దాచాడు. దాని తరువాత అనేక ప్రదేశాలలో నకిలీ పేర్లతో దాక్కున్నాడు. 1930 నవంబరులో అతడిని అమృత్ సర్ లో "ముల్లా మొహమ్మద్ బక్స్" పేరుతో కల్పిత గుర్తింపు కలిగి ఉన్నందున అరెస్టు చేసారు. అతడిని లాహోర్లో ఒక నెలరోజులు ఉంచారు. తరువాత అతడిని "డిల్లీ కుట్ర కేసు"లో దోషిగా నిర్ధారించి మూడున్నర సంవత్సరాల (1930–33) పాటు ఢిల్లీ, పంజాబ్ జైళ్లలో ఉంచారు. తరువాత అతడిని ఫోర్టులో మిగిలిన రెండు నెలలు, ఇంటిలో రెండు సంవత్సరాలపాటు గృహ నిర్బంధంలోఉంచారు. అతడు రాసిన సంప్రదాయ నవల "శేఖర :ఏక్ జీవని" ఆ రోజులలో జరిగిన జైలు జీవితం గురించి రాసాడు. ఈ నవలలోని మూడవ భాగం జైలర్ సీజ్ చేసి మరల తిరిగి యివ్వకపోవడం వలన ప్రచురించబడలేదు.
ప్రారంభంలో అతడు పి. డబ్ల్యూ. ఎ (ప్రగతిశీల రచయితల సంఘం) తో సంబంధం కలిగి ఉన్నాడు. అతడు "ఏంటీ ఫాసిస్టు ఫ్రంట్"లో సభ్యునిగా ఉన్నాడు. రెండవ ప్రపంచ యుద్ధంకాలంలో జపనీయులచే దాడి జరిగే నేపథ్యంలో ఆయన భారత రక్షణ దళం (అలైడ్ ఫోర్స్ (ప్రపంచ యుద్ధం II) లో చేరి మూడు సంవత్సరాలు (1943–1946) శతృవులకు ఎదుర్కొని పోరాడుతున్న మొబిల్‌సింగ్ ప్రజలకు కెప్టెన్ గా వ్యవహరించాడు. యుద్ధం పూర్తయిన తరువాత అతడు రక్షణ దళాన్ని విడిచిపెట్టాడు.
జీవితం
ఆగ్రా నుండి వెలువడిన "సైనిక్" (1936), కలకత్తా నుండి వెలువడిన "విశాల్ భారత్" (1936), అలహాబాదు నుండి ప్రచురితమైన "ప్రతీక్" (1947), న్యూఢిల్లీ నుండి ప్రచురితమైన "నయా ప్రతీక్" (1973) పత్రికలకు సంపాదకునిగా తన సేవలనందించాడు. అతడు ఆంగ్ల పత్రిక "వాక్" (1951) కు కూడా సంపాదకునిగా ఉన్నాడు.
అతడు 1943 లో భారత సైన్యంలో చేరక ముందు ఆల్ ఇండియా రేడియోలో కొద్ది కాలం పనిచేసాడు.
సచ్చిదానంద భారతదేశంతో పాటు ఇతర దేశాలను కూడా సందర్శించాడు. 1957-58 లలో జపాన్ వెళ్ళి అచట బెజ్ బౌద్ధమతం గూర్చి నేర్చుకున్నాడు. అది అతని రచనా శైలిపై ప్రభావం చూపింది. 1960లో మరల ఐరోపా దేశానికి ప్రయాణమయ్యాడు. అచట ప్రైర్-డీ-క్వార్ ఆశ్రమంలో ఉన్నాడు. 1961 నుండి 1964 మధ్య యూనివర్శిటీ ఆఫ్ కాలిఫోర్నియాలో విజిటింగ్ ప్రొఫెసర్ గా బాధ్యతలను నిర్వహించాడు.
1968లో భారతదేశానికి తిరిగి వచ్చి టైమ్స్ ఇండియా గ్రూపుకు చెందిన వారపత్రిక "దినమణ్"ను ప్రారంభించి దానికి సంపాదకునిగా సేవలనందించాడు. "ఆకలి తరం" (హంగ్రీ జెనరేషన్) లేదా భుక్తి పీర్తి ఉద్యమంలోని సభ్యులు. వ్యవస్థాపక వ్యతిరేక రచనలు చేసినందుకు గాను అరెస్టు కావించబడి ప్రాసిక్యూట్ చేయబడ్డారు. "దినమణ్" పత్రిక ద్వారా అజ్ఞేయ ఆ యువ సాహితీ గ్రూపుకు ఆ సమస్య తీరిపోయేంతవరకు మద్దతునిచ్చాడు.
బీహార్ లో ప్రసిద్ధ కరువుపై అతని నివేదికలు ప్రజక గూర్చి నివేదించిన మైలురాళ్ళుగా చెప్పుకోవచ్చు.
ఐరోపా పర్యటనకు ముందు, 1968 వరకు అతను భారతదేశంలోనే ఉన్నాడు. 1969లో ప్రొఫెసర్ గా బెర్కెలీకి వెళ్లి అచట జూన్ 1970 వరకు కొనసాగాడు. 1976లో హెడెల్‌బర్గ్ విశ్వవిద్యాలయంలో 8 నెలలు పనిచేసాడు. తరువాత అతడు రాజస్థాన్ లోని జోథ్‌పూర్ విశ్వవిద్యాలయంలో ప్రొఫెసర్ గా, సమకాలీన సాహిత్య విభాగానికి అధిపతిగా కొనసాగాడు.
జయప్రకాష్ నారాయణ్ "ఎవిరిమ్యాన్" వారపత్రికకు సంపాదకునిగా 1973-74 మధ్య కాలంలో ఉన్నాడు. టైమ్స్ ఆఫ్ ఇండియా గ్రూపు ద్వారా వెలువడిన "నవభారత టైమ్స్" హిందీ దినపత్రికకు 1977 నుండి 1980 వరకు ప్రధాన సంపాదకునిగా పనిచేసాడు.
సచ్చిదానంద 1987 ఏప్రిల్ 4 న న్యూఢిల్లీలో మరణించాడు.
సాహితీ సేవలు
కవితలు:
నవలలు:
కథలు:
నాటకం:
యాత్రలు:
విమర్శలు:
చిన్న వ్యాసాలు:
డైరీ:
జ్ఞాపకాలు:
ఎడిటింగ్ చేసినవి:
పరిచయాలు:
సంభాషణలు:
అజ్ఞేయ పై చిత్రాలు :
బయటి లింకులు
వర్గం:జ్ఞానపీఠ అవార్డు గ్రహీతలు వర్గం:1911 జననాలు వర్గం:1987 మరణాలు వర్గం:భారతీయ రచయితలు వర్గం:కేంద్ర సాహిత్య అకాడమీ పురస్కార గ్రహీతలు వర్గం:ఉత్తర ప్రదేశ్ వ్యక్తులు వర్గం:హిందీ కవులు వర్గం:సంపాదకులు
అలవాటు పడటం
అలవాటు పడటం (Habituation) ఒక సరళమైన ప్రవర్తనా వైఖరి. ఒక జీవికి ఒకే విధమైన ప్రేరణలు అనేక సార్లు గురిచేసినపుడు అది సహజమైన ప్రవర్తనను కోల్పోయి ప్రేరణ కనుగుణమైన ప్రవర్తనను ఏర్పరచుకుంటుంది. ప్రమాద భరితమైన ప్రేరణలకు కూడా జీవి స్పందించి తప్పించుకునే మార్గం వెతుక్కుంటుంది.
ఉదాహరణకు ఒక గాజు పలక మీద నడుస్తున్న నత్త, గాజు ఫలకాన్ని తట్టినప్పుడు అది తన కర్పరంలోకి వెంటనే వెళ్ళుతుంది. మరల బయటకు వచ్చిన నత్త, రెండోసారి తట్టినప్పుడు మళ్ళీ కర్పరంలోకి వెళుతుంది, కానీ ఈసారి తొందరగా బయటికి వస్తుంది. ఈ ప్రక్రియను కొన్నిసార్లు పునరావృతం చేసినపుడు, నత్త నిర్లిప్తత జూపి, అనుక్రియను ప్రదర్శించడం మానివేస్తుంది. అనగా నత్త గాజు ఫలకాన్ని తట్టడానికి అలవాటు పడుతుంది.
మద్దికాయల ఓంకార్
ఓంకార్ గారి చరిత్ర ఆడియో మద్దికాయల ఓంకార్ తెలంగాణ రాష్ట్రానికి చెందిన రాజకీయ నాయకుడు. ఆయన నర్సంపేట నియోజకవర్గం నుండి 1972 నుండి 1989 వరకు ఎమ్మెల్యేగా గెలిచాడు.
ప్రోటాన్
ప్రోటాన్ అనేది ఒక పరమాణువు, దీని చిహ్నం p లేదా p+, దీని ప్రాథమిక విద్యుదావేశం ధనావేశం, దీని ద్రవ్యరాశి న్యూట్రాన్ ద్రవ్యరాశి కంటే కొద్దిగా తక్కువగా ఉంటుంది. ప్రోటాన్ల, న్యూట్రాన్ల ద్రవ్యరాశి సుమారు ఒక అణువు ద్రవ్యరాశి అంత, ప్రోటాన్ల, న్యూట్రాన్ల ఉమ్మడిని "కేంద్రకం" గా సూచిస్తారు. ఒకటి లేదా ఎక్కువ ప్రోటాన్లు ఒక అణువు యొక్క కేంద్రకంలో ఉంటాయి. కేంద్రకంలో ప్రోటాన్లు సంఖ్యను దాని పరమాణు సంఖ్య గా సూచిస్తారు. ప్రతి మూలకం ప్రోటాన్లు యొక్క ఒక ప్రత్యేక (అద్వితీయ) సంఖ్య కలిగి ఉంటుంది కాబట్టి, ప్రతి మూలకం దాని స్వంత ప్రత్యేక పరమాణు సంఖ్య కలిగి ఉంటుంది. ఈ ప్రోటాన్ పదం "మొదటి" అని అర్థానిచ్చే గ్రీకు పదం (The word proton is Greek for "first"), ఈ పేరు 1920 లో ఎర్నెస్ట్ రూథర్‌ఫర్డ్ చే ఉదజని కేంద్రకమునకు ఇవ్వబడింది. మునుపటి సంవత్సరాలలో రూథర్‌ఫర్డ్ హైడ్రోజన్ కేంద్రకమును (తేలికైన కేంద్రకమని తెలిసిన) ఢీకొట్టించడం ద్వారా నత్రజని యొక్క కేంద్రకం నుండి సంగ్రహించవచ్చని గుర్తించాడు.
మద్దికాయల ఓంకార్
జననం
మద్దికాయల ఓంకార్ 1924లో తెలంగాణ రాష్ట్రం, సూర్యాపేట జిల్లా, ఆత్మకూరు మండలం, ఏపూరు గ్రామం, మద్దికాయల రామయ్య, అనంత లక్ష్మి దంపతులకు జన్మించాడు.
రాజకీయ జీవితం
మద్దికాయల ఓంకార్ 16 సంవత్సరాల వయస్సులోనే నిజాం నవాబ్ పాలన నియంతృత్వానికి వ్యతిరేకంగా జరిగిన ఆంధ్ర మహాసభలో 1944లో వాలెంటర్‌గా చేరాడు. ఆయన ప్రజలకు పోరాట చైతన్యాన్ని నూరిపోసి పోరాటంలో భాగస్వాములను చేస్తూ భూమి, భుక్తి, వెట్టిచాకిరీ విముక్తికై సాగిన  వీర తెలంగాణ రైతాంగ సాయుధ పోరాటంలో తుపాకీ అందుకొని సాయుధ పోరాటం చేశాడు.
ప్రోటాన్
The proton was therefore a candidate to be a fundamental particle and a building block of nitrogen and all other heavier atomic nuclei.
మద్దికాయల ఓంకార్
రాజకీయ జీవితం
ఓంకార్ ఉద్యమ కాలంలోనే సీపీఎం పార్టీలో చేరాడు. ఆయన పార్టీ అవసరాల రీత్యా వరంగల్ జిల్లాలో సీపీఎం నిర్మాణం కోసం పార్టీ ఆదేశాలకనుగుణంగా నర్సంపేటలో పని చేశాడు. ఓంకార్ 1972 లో జరిగిన అసెంబ్లీ ఎన్నికల్లో  నర్సంపేట నియోజకవర్గం నుండి సీపీఎం అభ్యర్ధిగా పోటీ చేసి కాంగ్రెస్ పార్టీ అభ్యర్ధి పెండెం కట్టయ్యపై గెలిచి తొలిసారి ఎమ్మెల్యేగా  అసెంబ్లీకి ఎన్నికయ్యాడు. ఓంకార్ 1978 లో జరిగిన అసెంబ్లీ ఎన్నికల్లో  నర్సంపేట నియోజకవర్గం నుండి  సీపీఎం అభ్యర్ధిగా  పోటీ చేసి  కాంగ్రెస్ పార్టీ అభ్యర్ధి గంటా ప్రతాప్ రెడ్డిపై, 1983లో కాంగ్రెస్ అభ్యర్థి పెండెం కట్టయ్యపై వరుసగా ఎమ్మెల్యేగా గెలిచాడు.
ప్రోటాన్
మూలాలు
వర్గం:రసాయన శాస్త్రము
మద్దికాయల ఓంకార్
మూలాలు
వర్గం:ఆంధ్రప్రదేశ్ శాసన సభ్యులు (1972) వర్గం:ఆంధ్రప్రదేశ్ శాసన సభ్యులు (1978) వర్గం:ఆంధ్రప్రదేశ్ శాసన సభ్యులు (1983) వర్గం:ఆంధ్రప్రదేశ్ శాసన సభ్యులు (1985) వర్గం:ఆంధ్రప్రదేశ్ శాసన సభ్యులు (1989)
సంధ్యారాయ్
సంధ్యారాయ్, బెంగాలీ సినిమా నటి, రాజకీయ నాయకురాలు. మూడుసార్లు బెంగాలీ ఫిల్మ్ జర్నలిస్టు అవార్డును, గణదేవత సినిమాకు ఉత్తమ నటిగా ఫిలింఫేర్ అవార్డ్స్ (ఈస్ట్) అవార్డును అందుకుంది.
రాజకీయ జీవితం
2014లో అఖిల భారత తృణమూల్ కాంగ్రెస్ తరపున లోక్‌సభ ఎన్నికల్లో మేదినీపూర్ నియోజకవర్గం నుంచి పోటీచేసి భారత పార్లమెంటు సభ్యురాలిగా గెలిచింది.
బయటి లింకులు
వర్గం:1941 జననాలు వర్గం:16వ లోక్‌సభ సభ్యులు వర్గం:బెంగాలీ సినిమా నటీమణులు వర్గం:జీవిస్తున్న ప్రజలు వర్గం:భారతీయ సినిమా నటీమణులు
శ్రీ వెంకటేశ్వర వేదశాస్త్ర విశ్వవిద్యాలయం
శ్రీ వెంకటేశ్వర వేదశాస్త్ర విశ్వవిద్యాలయం, ఆంధ్రప్రదేశ్ రాష్ట్రం, తిరుపతి జిల్లా, తిరుపతి లో ఉన్న రాష్ట్ర విశ్వవిద్యాలయం. తిరుమల తిరుపతి దేవస్థానం (టిటిడి) ఆర్థిక సహకారంతో 2006లో ఆంధ్రప్రదేశ్ ప్రభుత్వం ఈ విశ్వవిద్యాలయాన్ని స్థాపించింది. ఇందులో వేదాలపై అధ్యయనాలు జరుగుతాయి.
చరిత్ర
1992లో తిరుమల తిరుపతి దేవస్థానం (టిటిడి) బోర్డు తిరుపతిలో వేద విశ్వవిద్యాలయం ఏర్పాటుకు నిర్ణయం తీసుకుంది. 2006, జనవరిలో రామేశ్వర్ ఠాకూర్ ఆంధ్రప్రదేశ్ గవర్నర్‌గా బాధ్యతలు స్వీకరించిన తరువాత, వేద విశ్వవిద్యాలయ ప్రక్రియను ప్రారంభించాడు. 2006 సెప్టెంబరులో విశ్వవిద్యాలయ స్థాపన కోసం ఒక చట్టం చేయబడింది.
అధ్యాపకులు
ఇందులో ఏడు కోర్సులకు అధ్యాపకులు ఉన్నారు:
బయటి లింకులు
శ్రీ వెంకటేశ్వర వేదశాస్త్ర విశ్వవిద్యాలయ అధికారిక వెబ్సైటు
వరం
వరలక్ష్మి,  తెలంగాణ రాష్ట్రానికి చెందిన హాకీ క్రీడాకారిణి, జానపద, తెలుగు సినిమా గాయని. ఆమె ‘హమ్ తుమ్’  సినిమా ద్వారా గాయనిగా  సినీరంగంలోకి అడుగుపెట్టి ఆర్ఎక్స్ 100, ఇస్మార్ట్ శంకర్, సీటీమార్, నారప్ప, విరాటపర్వం సినిమాల్లోని పాటలు, బతుకమ్మ పాటలు, 200కుపైగా జానపదాలు గీతాలు పాడి గాయనిగా మంచి పేరు తెచ్చుకుంది.
సినీ జీవితం
వరం 2012 సంవత్సరంలో ఇంటర్మీడియట్ పూర్తిచేసి డిగ్రీ చదవడానికి హైదరాబాద్‌ కు వచ్చి గాయకుడు హేమచంద్ర తల్లి శశికళ మాస్టారు దగ్గర సంగీతం నేర్చుకుంది. ఆ క్రమంలో 2014లో సంగీత దర్శకుడు బోలే షావలీ సంగీత దర్శకత్వం వహించిన హమ్‌తుమ్ సినిమాలో పడే అవకాశం కల్పించాడు. ఆలా ఆమె గాయనిగా సినీరంగంలోకి అడుగు పెట్టి వీ6 చానల్ కోసం పాడిన బతుకమ్మ పాటలు 'మా బొట్టు బోనం'[V6 బోనాల పాట 2018], ‘కోలో కోలో కోల్‌ కొమ్మ పూసే కోల్‌’[2016 V6 బతుకమ్మ పాట], 'డోలు డోలు డోల్'[V6 బోనాల పాట 2017], పాటలు, చరణ్ అర్జున్ సంగీత దర్శకత్వంలో పాడిన 'సుక్కురారమ్‌ మహాలచ్చిమి' పాట ఆమెకు మంచి గుర్తింపును తీసుకువచ్చాయి. వరం 2017 సంవత్సరంలో 20 ఛానల్స్‌కు బతుకమ్మ పాటలు పాడింది.
మూలాలు
వర్గం:తెలంగాణ వ్యక్తులు వర్గం:తెలుగు సినిమా మహిళా నేపథ్య గాయకులు
నీలి చిత్రాలు
సినిమాలలో అశ్లీలత లేదా బూతు మోతాదును మించినట్లయితే వాటిని బూతు సినిమాలు అనవచ్చును. ఒక నిర్వచనం: ఆంగ్లంలో pornography అనే పదానికి “all explicit material intended to arouse the reader,viewer or a listener” అనే అర్థముంది. ఇందులో “explicit” యొక్క అర్థం ప్రతి దేశానికీ, భాషకూ సంస్కృతి మారుతూ ఉండటం. భారతదేశంలోని చట్టబద్దమైన కొన్ని మార్పులకు అనుగుణంగా ఈ నిర్వచనాన్ని ఎంచుకోవాల్సి ఉంటుంది. అందుకే ఈ చిత్రాలను నీలి చిత్రాలు (Blue Films) అనకుండా పెద్దలకు మాత్రమే చిత్రాలు (Adults only Films) అని పిలవాలి. ఎందుకంటే, ఇవి 1952 నాటి భారతీయ సినిమాటోగ్రఫీ చట్టానికి లోబడి తమ పరిధుల్ని నిర్వచించుకున్నాయి. వ్యవహారికంగా “బూతు చిత్రాలు” అని చెప్పినా చట్టప్రకారం ఇవి “పెద్దలకు మాత్రమే” చిత్రాలన్న మాట.
ఆంగ్లంలోని నీలి చిత్రాలను సాఫ్ట్ కోర్ (Softcore), హార్డ్ కోర్ (Hardcore) గా విభజిస్తారు. మన తెలుగులో వస్తున్న చిత్రాలు సాఫ్ట్ కోర్ వర్గానికి చెందినవిగా ఉంటాయి. ఇంటర్నెట్, శాటిలైట్ టేలివిజన్, CD- DVD లలో బూతు ప్రపంచాన్ని ఏలుతున్నా, ఈ చిత్రాల నిర్మాణం, ప్రదర్శనా నిరాటంకంగా జరుగుతూనే ఉంది. వీటి ప్రదర్శన కోసం కొన్ని పట్టణాలలో ప్రత్యేకమైన సినిమా హాళ్లు కూడా నడుస్తున్నాయి.
తెలుగు చిత్రాలు
తెలుగు భాషలో ఈ బూతు చిత్రాల నిర్మాణం విరివిగా జరిగిన దాఖలాలు చాలా తక్కువ. ముఖ్యంగా మలయాళ సినిమాపరిశ్రమ నిర్మించిన చిత్రానువాద      (డబ్బింగ్) రూపంగా తెలుగు ప్రేక్షకుల మధ్యకు తీసుకువచ్చిన సినిమాలే ఎక్కువగా కనిపిస్తాయి. ఈ ట్రెండ్ కు రెండు ముఖ్యమైన కారణాలున్నాయి. ఒకటి మలయాళంలో ఫిలిం సెన్సారు చాలా ‘పెద్ద మనసుతో వ్యవహరించడం’. రెండవది, ఒకసారి ఈ మలయాళ చిత్రాలను వారి సెన్సారు బోర్డు క్లియర్ చేసిన తరువాత తెలుగు సెన్సారు వారు అక్కడక్కడా ఆడియో తప్ప వీడియో కట్ చేసే అధికారం లేకపోవడం. ఈ లొసుగుల్ని కనిపెట్టి, పెద్ద స్థాయిలో బూతు సినిమాల నిర్మాణం జరిగిన 80 వ దశకంలో చాలా వరకూ చిత్రాల నిర్మాతలు తెలుగువారేనని ఒక అనుమానం. అది నిజం కాకపోయినా, మార్కెట్ మరియూ పంపిణీని దృష్టిలో ఉంచుకుంటే ఈ అనుమానం అబద్దమని మాత్రం ఖచ్చితంగా చెప్పలేము.
విభజన
బూతు సినిమాల్ని మూడు వర్గాలుగా విభజించవచ్చును.
విపణి (మార్కెట్)
నీలిచిత్రాల నిర్మాణం మరియూ వితరణ భారతదేశంలో చట్టపరంగా నేరం. అయినా కూడా ఈ చిత్రాల మార్కెట్ కొన్ని బిలియన్ డాలర్లు ఉంటుందని అంచనా. వీటిల్లోకూడా స్టార్ సిస్టమ్, రిలీజ్ గొడవలూ, సరైన ధియేటర్ల కోసం ఎదురుచూపులూ లాంటి మెయిన్ స్ట్రీమ్ కమర్షియల్ సినిమాలలో ఉన్న సమస్యలన్నీ ఉన్నాయి.
భారతదేశంలో నీలిచిత్రాల నిషేధం
2015 ఆగస్టు నుండి భారతదేశంలో నీలి చిత్రాలపై అనధికార నిషేధం విధించారన్న వార్త విస్తరించింది. దీనిని భారత ప్రభుత్వము ఖండించనూ లేదు సమర్థించనూ లేదు
మూలాలు
వర్గం:తెలుగు సినిమా వర్గం:సినిమా
రూపకాలంకారము
ఉపమానోపమేయములకు అభేదం చెప్పుట లేదా ఉపమేయమునందు ఉపమాన ధర్మను ఆరోపించుట రూపకాలంకారం అంటారు. ఉదాహరణ : తిక్కన తాను రచించిన నిర్వచనోత్తర రామాయణమ నే కావ్యకన్యకను మనుమ సిద్ధికి అంకితం చేసెను. పై ఉదాహరణమందు కావ్యం అనునది ఉపమేయం. కన్యక అనునది ఉపమానం. ఉపమానోపమేయములకు అభేదం చెప్పుటచే ఇది రూపకాలంకారమైనది. అలంకారకాలు వీటిని ప్రధానంగా శబ్దాలంకారాలు, అర్థాలంకారాలని రెండు రకాలుగా విభజించారు. తిరిగి శబ్దాలంకారాలును ఆరుగాను, అర్థాలంకారాలను పదిగా వర్గాకరించారు.
అర్థ వివరణ
ఉపమాన, ఉపమేయములకు భేదమున్నను అభేదము చెప్పుటను రూపకాలంకారం అంటారు.
పద ప్రయోగాలు
ఉదా - సంసార సాగరము నీదుట మిక్కిలి కష్టము
భారతభారతీశుభగభస్తిచయంబులఁ జేసి, ఘోరసం
సారవికారసంతమసజాల విజృమ్భముఁ బాచి, సూరిచే
తోరుచిరాబ్జబోధనరతుం డగు దివ్యుఁ బరశరాత్మజాం
భోరుహమిత్రుఁ గొల్చి మునిపూజితు భూరియశోవిరాజితున్ (శ్రీ ఆంధ్ర మహాభారతము 1-22)
మూలాలు
వర్గం:అలంకారములు
యెరెవాన్ నగర కౌన్సిలు
యెరెవన్ సిటీ కౌన్సిల్ యరెవాన్ నగరం యొక్క చట్ట పరిరక్షణ సంస్థ. ఈ వ్యవస్థలో ఎన్నుకోబడిన 65 మంది సభ్యులు ఉంటారు. ఇది యెరెవాన్ మేయర్ నేతృత్వంలోని పార్టీ-జాబితా అనుపాత ప్రాతినిధ్యం వహించే సంస్థ. కౌన్సిల్ సభ్యులు మేయర్ ప్రభుత్వాన్ని గమనిస్తూంటారు.
కౌన్సిల్ నగర సంస్థల పనితీరును పర్యవేక్షిస్తుంది. ఇది భూ వినియోగ నిర్ణయాలు అలాగే ఇతర అంశాలను చట్టబద్ధం చేస్తుంది. సిటీ కౌన్సిల్ నగర బడ్జెట్ ను ఆమోదించే బాధ్యత వహిస్తుంది. ప్రతి సభ్యుడు వరుసగా మూడు సార్లు పదవీకాలానికి మాత్రమే పరిమితం చేయబడ్డరు, వారు నాలుగు సంవత్సరాల ఉపశమనం తర్వాత మళ్లీ పదవికి పోటీ చేయవచ్చు.
ఎన్నికలు
యురేవన్ సిటీ కౌన్సిల్ ఎన్నికలు ప్రతీ ఐదు సంవత్సరాలలో పార్టీల అనుపాత జాబితాలతో నిర్వహిస్తున్నారు. ఈ  లో65 మంది సభ్యులు ఉన్నారు. 40% కంటే ఎక్కువ సీట్లను గెలుచుకున్న పార్టీ జాబితాలో మొదటి వ్యక్తిగా ఎన్నికైన వారిని మేయర్ గా భావిస్తారు. అన్ని పార్టీలు కావాలసినంత ఓట్లు సేకరించడానికి విఫలమైతే, మేయర్ సిటీ కౌన్సిల్ చేత ఎన్నికోబడతారు."
యెరెవాన్ సిటీ హాల్
యెరెవాన్ సిటీ కౌన్సిల్ యొక్క భవనం, కెంట్రోన్ జిల్లాలో ఆర్గిష్టి వీధిలో ఉన్న యెరెవన్ సిటీ హాల్ లో ఉన్నది. ఇది స్క్వేర్ ఆఫ్ రష్యా, మాస్కో హౌస్, యెరెవాన్ అరరాట్ వైన్ ఫ్యాక్టరీలకు ఎదురుగా ఉంటుంది. ఈ భవనం నిర్మాణం నవంబరు 2004 లో మేయర్ యుర్వాండ్ జఖరయన్ పదవిలో ఉన్న కాలంలో, ఎ.ఎం.డి 3.1 బిలియన్ల వ్యేయంతో జరిగింది. వాస్తవానికి దీని ఆర్కిటెక్టు జిమ్ టోరోసియన్. ఈ నిర్మాణం 1980వ సంవత్సరంలో ప్రారంభం అయ్యింది, కానీ 1991 లో ఆర్ధిక ఇబ్బందుల కారణంగా ఆగిపోయాయి. ఆగస్టు 2003లో పనులను పునఃప్రారంభించారు ఆ తరువాత పనులు 15 నెలల్లో పూర్తయ్యాయి.
ఈ సిటీ హాల్ 13,500 చ.కి, వైశాల్యంలో ఐదు అంతస్తుల్లో ఉంటుంది. ఆ ప్రధాన ప్రవేశద్వారంలో ఉన్న నిరంతర వృత్తాలు సాంప్రదాయ అర్మేనియాకు చిహ్నంగా నిలుస్తున్నారు. ఇది 47 మీటర్ల ఎత్తు గల దీర్ఘచతురస్రాకార గడియారపు టవర్ను కలిగి ఉంది, దానిపై "ԵՐԵՎԱՆ" (యెర్వన్) అని అర్మేనియన్ లిపి చెక్కబడి ఉంటుంది, ఇది సంప్రదాయ ఆభరణాలతో అలంకరించి ఉంటుంది. ఈ టవర్ యొక్క పైభాగంలో గ్లాసీ గోడలతో చుట్టబడి ఉంది. యెరెవాన్ హిస్టరీ మ్యూజియం ఈ సిటీ హాల్ కు పశ్చిమాన ఉన్న ఒక అనుబంధ భవనంలో ఉంది.
మూలాలు
వర్గం:ఎన్నికలు వర్గం:ఆర్మేనియా
తాండూరు కోట
తాండూరు కోట తెలంగాణ రాష్ట్రం మంచిర్యాల జిల్లా తాండూరు మండలం లోని తాండూరు గ్రామంలో ఉన్న కోట.
కోట చరిత్ర
సా.శ. 1240 నుంచి 1750 వరకు చంద్రాపూర్ నుంచి ఆదిలాబాద్‌ జిల్లా మధ్య ప్రాంతాన్ని వీరు పాలించిన గోండురాజులు 15, 16 శతాబ్దాల మధ్యకాలంలో మంచిర్యాల జిల్లా తాండూర్‌ మండల పరిధిలో ఈ కోటను నిర్మించారు. అంతేకాకుండా ఆదిలాబాద్‌ నుంచి చంద్రాపూర్‌ వరకు కూడా ఇలాంటి అనేక కోటలను వారు నిర్మించారు.